Ferrari 125

:*Véxase tamén Ferrari 125 F1, un coche de carreiras de Fórmula 1 que compartía o mesmo motor*.

O **Ferrari 125 S** (comunmente **125** ou **125 Sport**) foi o primeiro vehículo construído pola Ferrari en Módena, Italia. Aínda que foi precedido polo Auto Avio Costruzioni 815 de 1940 de Enzo Ferrari, o 125 S foi o primeiro vehículo en levar o nome Ferrari cando debutou o 11 de maio de 1947 no circuíto de Piacenza. Do mesmo xeito que o 815, que era un deportivo de carreiras, pero a diferenza do motor Fiat de 8 cilindros do seu  predecesor, o 125 S contou cun V12 (o "125"), un trazo compartido coa maioría dos coches de Ferrari das décadas seguintes. O 125 S substitúese polo 159 S de 1947.

Os dous coches 125 S construídos en 1947 foron desmantelados e as súas pezas crese que se reutilizaron na produción dos modelos 159 e 166.

## Descrición 
miniatura|275px|Debuxo dun Ferrari 125 F1.
### Chasis 
O 125 S utilizaba un bastidor de chasis de tubo de aceiro, e tiña unha suspensión dobre wishbone con bésta transversal na fronte e cun eixo ríxido na parte traseira. E freos de tambor hidráulicos dianteiros e traseiros.

### Motor 
O 125 S estaba propulsado por un motor de 1´5 L (1.497 cc.) *Colombo 125* V12 a 60°. Este motor produce 118 CV (74&nbsp;kW) a 7.000 rpm cunha relación de compresión de 8.5:1. Unha árbore de levas con 2 válvulas por cilindro e tres carburadores de dobre corpo  Weber 30DCF.

## Competición 
O 125 S debutou no Circuíto di Piacenza, pilotado por Franco Cortese, pero non puido terminar a carreira, malia unha actuación favorable fronte aos fortes Maserati 6CS 1500.

Catorce días despois, o 125 S logrou a primeira vitoria de Ferrari no Gran Premio de Roma en Caracalla, onde tamén foi pilotado por Cortese. O coche rompera in dodamento na práctica, e foi reparado no taller de Tino Martinoli, quen máis tarde marchou aos Estados Unidos co equipo Ferrari Indy.

O 125 S gañou seis das súas catorce carreiras en 1947, aínda que os pilotos Clemente Biondetti e Giuseppe Navone foron incapaces de gañar Mille Miglia de 1947 nel.

O **Ferrari 125** foi o primeiro Ferrari. Ademais, é o coche que lle deu a primeira vitoria nunha carreira oficial. Foi no Gran Premio de Roma de 1947.

## Características 
Un motor V12 de 1496 cc, capaz de dar 118 HP, iniciou a historia de triunfos da *Scuderia*. Este auto nunca foi producido para a venda ao público en xeral.

## Especificacións 
*Motor frontal: lonxitudinal, V12 (60°). 
*Diámetro x carreira: 55 x 52,5&nbsp;mm. 
*Cilindrada unitaria: 124´73 cm³. 
*Cilindrada total: 1.496,77 cc. 
*Número válvulas: 2 por cilindro. 
*Árbore de levas en cabeza. 
*Relación de compresión: 7,5:1. 
*Alimentación: tres carburadores Weber 30DCF. 
*Refrixeración líquida. 
*Potencia máxima, 118 hp a 6.800 rpm. 
*Potencia específica: 78,8 CV/litro. 
*Tracción: traseira. 
*Embrague: monodisco seco. 
*Cambio no bloque de motor: 5 velocidades mais marcha atrás. 
*Bastidor de longueiros e traveseiros. 
*Suspensión dianteira: roda independente, brazos transversais dobres, bésta transversal e amortecedores hidráulicos. 
*Suspensión traseira: ponte ríxida, béstas lonxitudinais, barra estabilizadora e amortecedores hidráulicos 
*Freos de tambor. 
*Tanque; 75 litros. 
*Pneumáticos: 5,50-15 diante e 6,00-15 atrás.

## Rendemento 
*Velocidade máxima: 170&nbsp;km/h. 
*Relación Peso/potencia: 6,3&nbsp;kg/CV.

## Liña temporal 

## Notas 
## Véxase tamén 
### Ligazóns externas 
* Páxina oficial